Juha Pakkala

Juha Pakkala (s. 1968, Espoo) on suomalainen eksegetiikan tutkija. 

Hän on toiminut vuodesta 2009 saakka Helsingin yliopiston eksegetiikan ja Raamatun heprean yliopistonlehtorina ja vuodesta 2022 alkaen vanhempana yliopistonlehtorina. Hän on toiminut erimittaisia kausia yliopistotutkijana Münsterin, Tübingenin, Münchenin, Mainzin, Bernin, Oxfordin ja Emory (Decatur, GA, USA) yliopistoissa. Vuosina 2007–2012 hän johti Euroopan tiedesäätiön rahoittamaa projektia Birth and Transmission of a Holy Tradition. Pakkala on myös yksi ryhmänjohtaja vuosina 2014–2019 toimivassa Suomen Akatemian huippuyksikössä Pyhät tekstit ja traditiot muutoksessa.

Pakkala valmistui teologian maisteriksi Helsingin yliopiston teologisesta tiedekunnasta vuonna 1995. Hänellä on toinen maisterin tutkinto seemiläisistä kielistä saman yliopiston humanistisesta tiedekunnasta. Pakkala väitteli teologian tohtoriksi vuonna 2000 Helsingin yliopistosta pääaineenaan Vanhan testamentin eksegetiikka. Hänen väitöskirjansa käsitteli monoteismin historiallista kehitystä ja polyteististä taustaa Vanhan testamentin deuteronomistisessa historiateoksessa, joka ulottuu Viidennestä Mooseksen kirjasta Kuningaiden kirjojen loppuun. Lisäksi Pakkala on suorittanut saksalaisen yliopistojärjestelmän mukaisen habilitaation Münchenin yliopistossa vuonna 2005. Samana vuonna hänestä tuli Helsingin yliopiston Vanhan testamentin eksegetiikan dosentti. Vuodesta 2002 lähtien Pakkala on myös toiminut yhtenä vastuuhenkilönä Kinneretin arkeologisissa kaivauksissa.

Pakkalan tieteellinen tutkimus keskittyy erityisesti Vanhan testamentin historiallisten kirjojen synty- ja toimitushistoriaan, muinaisten kirjurien rooliin pyhinä pidettyjen tekstien toimittajina ja muinaisen Israelin historiaan arkeologian näkökulmasta.

Julkaisuja (kirjat): 
 Editorial Techniques in the Hebrew Bible, Atlanta: SBL Press, 2022 (yhdessä Reinhard Müllerin kanssa). ISBN 978-162-837-403
 Evidence of Editing. Growth and Change of Texts in the Hebrew Bible, SBL RBS 75, Atlanta: Society of Biblical Literature, 2014 (yhdessä Reinhard Müllerin ja Bas ter Haar Romenyn kanssa).ISBN 158-98-3747-9.
 Intolerant Monolatry in the Deuteronomistic History. Helsinki/Göttingen: Vandenhoeck & Ruprecht, 1999. ISBN 352-55-3506-6.
 Ezra the Scribe. The Development of Ezra 7–10. Berlin/New York: De Gruyter, 2004. ISBN 311-01-8280-7.
 God's Word Omitted. Omissions in the Transmission of the Hebrew Bible. Göttingen: Vandenhoeck & Ruprecht, 2013. ISBN 352-55-3611-9.
 (toim.) Tekstejä rautakauden levantista. Helsinki: Suomen eksegeettinen seura, 2014. ISBN 978-951-9217-62-8.
 (toim.) Fortgeschriebenes Gotteswort. Studien zu Geschichte, Theologie und Auslegung des Alten Testaments. Festschrift für Christoph Levin zum 70. Geburtstag, (toim. yhdessä Reinhard Müllerin ja Urmas Nõmmikin kanssa). Tübingen: Mohr Siebeck, 2020. 978-3-16-159262-1.
 (toim.)  Insights into Editing in the Hebrew Bible and the Ancient Near East. What Does Documented Evidence Tell Us about the Transmission of Authoritative Texts?, CBET 84, Leuven et al.: Peeters, 2017 (yhdessä Reinhard Müllerin kanssa). 978-90-429-3380-4.
 (toim.) Is Samuel Among the Deuteronomists? Current Views on the Place of Samuel in a Deuteronomistic History, SBL AIL 16, Atlanta: Society of Biblical Literature, 2013 (yhdessä Cynthia Edenburgin kanssa).
 (toim.) Changes in Scripture. Rewriting and Interpreting Authoritative Traditions in the Second Temple Period, BZAW 419, Berlin/New York: de Gruyter, 2011 (Hanne von Weissenberg and Marko Marttila).

 Hakola, Raimo & Pakkala, Juha: Kristinuskon ja juutalaisuuden juuret - Arkeologian näkökulmia. Helsinki: Kirjapaja, 2008. ISBN 978-951-60764-7-1.
 Aejmelaeus, Anneli & Jokiranta, Jutta & Pakkala, Juha & Valkama, Kirsi: Ihan täyttä hepreaa. Raamatun heprean oppikirja. Helsinki: Kirjapaja, 2015. ISBN 978-952-288-206-6.
 (toim.) Houses Full of All Good Things. Essays in Memory of Timo Veijola, Publications of the Finnish Exegetical Society 95, Helsinki/Göttingen: Vandenhoeck & Ruprecht, 2008 (yhdessä Martti Nissisen kanssa).

Lähteet

Aiheesta muualla 
 Juha Pakkalan videohaastattelu aiheesta "Maahanmuutto ja pakolaisuus Raamatussa"
 Juha Pakkalan kirjoitus "Raamatun sana on niin kuin luetaan" Tiede-lehdessä 8.4.2015

Vuonna 1968 syntyneet
Elävät henkilöt
Suomalaiset teologit